Կենտավրոս (դիցաբանություն)

Կենտավրոսներ (, , ), ըստ հին հունական առասպելաբանության, կիսամարդ-կիսաձիերի տեսքով լեռնային կամ անտառային դևեր։ Համարվել են Դիոնիսոսի արբանյակները։

Առասպելաբանություն 
Հայերենում օգտագործվել է նաև «Հուշկապարիկ» ձևով։ Մի զրույցի համաձայն, Կենտավրոսները սկզբում բնակվել են Թեսալիայի Ետա և Պեղիոն լեռներում։ Թեսալացի լապիթներ ցեղի առաջնորդ Պեյրիթոսի հարսանիքին հրավիրված գինեմոլ կենտավրոսները հարբելով, փորձել են առևանգել հարսնացուին և ուրիշ կանանց, որի պատճառով լապիթները կոտորել են նրանց։

Փրկված Կենտավրոսները վերաբնակվել են Եպիրոսում և Հունաստանի այլ մարզերում։ Սկզբում անտիկ քանդակագործները կենտավրոսներին պատկերել են մարդկային մարմինը ձիու հետնամասին կցած։ Սակայն առավել ուշ շրջանում ձիու իրանին և կրծքին ավելացնում էին մարդկային իրանի վերին մասը։

Կարդացեք նաև 
 M. Grant and J. Hazel. Who's Who in Greek Mythology. David McKay & Co Inc, 1979.
 
 Հարի Փոթեր, 1-ին, 3-րդ, 4-րդ, 5-րդ, 6-րդ և 7-րդ գրքեր։
 The Chronicles of Narnia, 2-րդ գիրք
 Percy Jackson & the Olympians, 1-ին, 2-րդ, 3-րդ, 4-րդ և 5-րդ գրքեր։
 Frédérick S. Parker. Finding the Kingdom of the Centaurs.

Հին հունական դիցաբանություն
Կենտավրոսներ
Հռոմեական դիցաբանություն
Կատաստերիզմներ